Gandia inicia els treballs d'humanització amb l'asfaltatge de sis carrers de la ciutat
01 agost 2022

## Gandia inicia els treballs d'humanització amb l'asfaltatge de sis carrers de la ciutat01 agost 2022Última actualització: 01 agost 2022

![](../gestion/img/ef36e221ac62c416052acd3cbb0ecdc4e5c527d732532d0c46e9cbd3ae500697.jpg)  
  

Demà s'iniciarà l'asfaltat de set carrers de la ciutat de Gandia. Aquesta actuació s'emmarca en el Pla d'Humanització de places i carrers, el qual té l'objectiu d'augmentar la confortabilitat, accessibilitat i seguretat en les vies a partir també de la instal·lació d'elements de mobiliari i arbrat per a combatre els efectes que provoca les onades de calor. S'executarà amb un pressupost de 220.204,55 euros i es preveu que els set carrers estiguen asfaltats l'11 d'agost.  
  
Les vies on es realitzarà la intervenció seran: Carrer Gabriel Miró, c/ Sant Martí de Porres, c/ Juan Ramón Jiménez, c/ Pare Carles Ferris, c/ San Vicente, camí Assagador, a més del condicionament del solar del carrer de l'Apoderat. En aquestes localitzacions s'aplicarà l'asfaltatge de manera total o parcial. L'empresa Totevsa serà l'encarregada d'executar l'actuació dins de la «concessió de servei per al manteniment, conservació, reparació, restauració i rehabilitació de les vies públiques urbanes, camins i vies rurals de Gandia».  
  
La finalitat d'aquest treball és la de millorar els vials públics que requerisquen de manera immediata l'asfaltat per tal de garantir la seguretat viària i la circulació dels vehicles. Així mateix, el Pla d'Humanització de places i carrers, on s'emmarca aquesta acció, també contempla la retirada dels elements existents en els vials com els delimitadors de contenidors RSU per a poder executar correctament els posteriors treballs; i la recol·locació de trapes, embornals i enrasat dels elements.